सामने आया थ्रोबैक वीडियो, किंग खान को मानती थीं बेटा
Bollywood Director Yash Chopra Wife Death - Pamela Chopra Old Song With Shah Rukh Khan Goes Viral. शाहरुख और पामेला का एक पुराना वीडियो सोशल मीडिया पर सामने आया है, जिसमें किंग खान और पामेला गाना गाते हुए नजर आ रहे हैं।
दिवंगत फिल्म निर्माता यश चोपड़ा की वाइफ पामेला चोपड़ा का निमोनिया से 20 अप्रैल को निधन हो गया है। उनके जाने से फिल्म इंडस्ट्री में शोक की लहर दौड़ पड़ी है। पामेला शाहरुख खान के काफी करीब थीं, शाहरुख भी उनके साथ अच्छा बॉन्ड शेयर करते थे। उनके निधन के बाद शाहरुख और पामेला का एक पुराना वीडियो सोशल मीडिया पर सामने आया है, जिसमें किंग खान और पामेला गाना गाते हुए नजर आ रहे हैं।
दोनों ने गाया DDLJ का सॉन्ग
वीडियो में शाहरुख पामेला के साथ हिट फिल्म ‘दिलवाले दुल्हनिया ले जाएंगे’ का गाना गए रहे हैं। इस दौरान उनके साथ काजोल भी नजर आईं। सोशल मीडिया पर फैंस इस वीडियो को काफी पसंद कर रहे हैं। बता दें, किंग खान ने यश जी के साथ सालों तक काम किया है। वह पामेला चोपड़ा को मां की तरह प्यार करते थे। वहीं, पामेला भी शाहरुख की फैन रही हैं।
पामेला चोपड़ा को श्रद्धांजलि देने पहुंचे किंग खान 
शाहरुख खान पामेला चोपड़ा के निधन के बाद उन्हें श्रद्धांजलि देने पहुंचे थे। उनके साथ उनके बेटे आर्यन भी नजर आए थे। शाहरुख के अलावा विक्की- कटरीना, दीपिका- रणवीर, ऋतिक रोशन, राकेश रोशन समेत कई सेलेब्स शामिल हुए।